Paul Kruger-standbeeld met verf getakel. Erfenisbewaring is op Saterdag se beraad-agenda - AfriForum
Paul Kruger-standbeeld met verf getakel. Erfenisbewaring is op Saterdag se beraad-agenda
Deur	 06/10/2015 02/11/2020
Die Paul Kruger-monument op Kerkplein in Pretoria het pas onder vandale deurgeloop nadat die Paul Kruger-beeld in Krugersdorp vroeër vanjaar met verf bemors en beskadig is.
Volgens Alana Bailey, adjunk uitvoerende hoof van AfriForum, is die jongste beskadiging van die Boerekrygers wat deel van die monument uitmaak, 'n groot teleurstelling en 'n aanduiding dat die Tshwane-metroraad nie sy onderneming gestand doen om die monument te bewaak nie. Dié Boerekrygers is met groen verf getakel, terwyl die EFF onlangs gedreig het om die hele monument af te breek.
Sy het gesê klagtes sal in die verband deur AfriForum by die betrokke owerhede gelê word. AfriForum het bygedra tot 'n fonds wat die Erfenisstigting bestuur en gebruik om die restourasie van geskende monumente, soos in dié geval, te onderneem. Die stigting word deur AfriForum vir hulle uitnemende werk in hierdie verband geloof.
Bailey het gesê die uitbeelding van 'n gemeenskap se verlede speel 'n vername rol in die verhouding wat dit met ander gemeenskappe in 'n gedeelde omgewing handhaaf.
"Dr. György Tatár van die Boedapest Sentrum vir die Internasionale Voorkoming van Volksmoord en Massa Gruweldade het in 2014 in 'n voorlegging aan die VN se Minderheidsforum beklemtoon dat die verdraaide uitbeelding van 'n volk se verlede direk kan bydra tot die pleging van geweld daarteen. Dit is dus van die allergrootste belang dat alle gemeenskappe se erfenis bewaar word en in konteks uitgebeeld word."
Sy het gesê AfriForum sal deurgaans sy fokus verskerp om 'n kultuur van wedersydse erkenning en respek te bevorder deur vir almal se erfenis en standpunte ruimte te skep. Daar moet verhoed word dat die huidige erfenisdebat misbruik word om 'n transformasie-agenda te dryf. Daar moet verseker word dat Afrikaner-erfenisse in historiese konteks geplaas en volhoubaar beveilig word.
"Die toekoms van die verlede is in ons hande en kan nie aan ideologies gedrewe kultuur-terroriste met verfblikke oorgelaat word nie," het Bailey gesê.
Meer inligting oor die beplande erfenisbewaringsaksies van AfriForum en ander instellings wat deel van die Solidariteit Beweging is, sal Saterdag by die Toekomsberaad in Pretoria aangekondig word.
Van die aksies sluit in regstappe teen individue en instellings wat erfenishulpbronne beskadig, AfriForum-takke en die FAK wat by plaaslike bewaringsprojekte betrokke raak en skenkings aan geloofwaardige instansies vir die restourasie van gevandaliseerde gedenkwaardighede.
Nog 'n moontlikheid wat ondersoek sal word, is om museumkunde as studierigting te laat herleef.
Post Tags:	#Erfenisbewaring#Paul Kruger#Standbeeld
AfriForum Jeug pak ook selfdoen-projek aan tydens nasionale jeugtoer
Doen wat jy moet en neem verantwoordelikheid vir jou geslag
Moenie dink SA kan nie Zimbabwe-pad loop rondom grondbesettings
Deur	 13/03/2017 02/11/2020
Ben Freeth, 'n boer van Zimbabwe en skrywer van die boek Mugabe en die wit Afrikaan, het vandag gewaarsku dat…
Lees meer Moenie dink SA kan nie Zimbabwe-pad loop rondom grondbesettingsContinue
Plaasmoorde is vanjaar reeds vroeg in die kollig na afloop van die grusame moord op Hannes en Ester Kidson (albei…
Lees meer Forum Nuus Ontleding: Plaasmoorde en die pad vorentoeContinue
Is vergaderings werklike konsultasieproses of bloot politieke rookskerm?
Die openbare verhore oor of artikel 25 van die Grondwet gewysig moet word, gee landsburgers die geleentheid om aan die…
Lees meer Is vergaderings werklike konsultasieproses of bloot politieke rookskerm?Continue
Deur	 26/04/2016 02/11/2020
Deur Jhua-Nine Wyrley-Birch AfriForum het vandag as deel van sy "Genoeg is Genoeg"-veldtog – wat op Maandag, 18 April afgeskop…
Lees meer AfriForum dien klagtes in weens R92 miljoen-wanbesteding deur Noord-Kaapse departementContinue
AFRIFORUM-OUDIT WYS VULLISTERREINE NIE OP STANDAARD NIE
DeurAfriForum	 20/08/2021 02/09/2021
Deur Marthinus Koekemoer AfriForum se jaarlikse vullisterreinoudit is afgehandel en net 'n skamele 17% van terreine wat besoek is, voldoen…